Lorenzo Insigne

Lorenzo Insigne (lindur më 4 qershor 1991) është një futbollist profesionist italian i cili luan si sulmues për klubin italian Napoli, ku është edhe kapiten, dhe kombëtaren italiane.

Ai filloi karrierën e tij si profesionist në vitin 2009 me Napolin, duke debutuar në Serie A një vit më vonë, por pas kësaj luajti me klube si Cavese, Foggia dhe Pescara në huazim. Ai u rikthye te Napoli në vitin 2012. Insigne është i aftë të luajë në të dyja krahët si dhe në qëndër, por pozicioni i tij i zakonshëm është anësor i majtë. Ai njihet veçanërisht për krijueshmërinë e tij, shpejtësinë dhe teknikën, si dhe saktësinë e tij nga goditjet e dënimit.

Në nivel ndërkombëtar, Insigne fitoi një medalje të argjendë me Italinë nën-21 në UEFA Kampionatin Evropian nën-21 2013. Ai debutoi me ekipin e parë në shtator 2012, duke luajtur më pas në Kupën e Botës 2014 dhe UEFA Euro 2016.

Karriera me klube
Vitet e hershme
Në vitin 2006, në moshën 15 vjeç, Insigne u ble nga Napoli për 1,500 € nga Olimpia Sant'Arpino. Në vitin 2008, ai debutoi me ekipin  Primavera, me të cilën shënoi 15 gola në sezoni 2009–10. Ai u thirr për herë të parë në ekip në verën e vitit 2009 nga trajneri Roberto Donadoni, duke luajtur në disa ndeshje miqësore. Ai debutoi në Serie A nën drejtimin e trajnerit Walter Mazzarri, duke luajtur në fitoren 2–0 si vizitor kundër Livornos më 24 janar 2010.

Huazimet te Foggia dhe Pescara
Në sezonin e ardhshëm 2010–11, Insigne u huazua te Foggia në Lega Pro Prima Divisione. Ai shënoi golin e parë si profesionist më 14 gusht në një ndeshje të Coppa Italia Lega Pro kundër L'Aquilës, kurse 15 ditë më pas, ai shënoi golin e parë në kampionat në humbjen 2–3 në shtëpi kundër Luccheses. Nën drejtimin e trajnerit Zdeněk Zeman, ai regjistroi 19 gola në kampionat dhe 7 gola në Coppa Italia Lega Pro.

Trofë
 Klub 
Pescara
 Serie B: 2011–12

Napoli
 Coppa Italia: 2013–14
 Supercoppa Italiana: 2014

 Referime 

Lidhje të jashtme

Kategoria:Lindje 1991
Kategoria:Njerëz që jetojnë
Kategoria:Futbollistë italianë
Kategoria:Futbollistë në kombëtaren italiane
Kategoria:Futbollistë në S.S.C. Napoli
Kategoria:Futbollistë në U.S. Foggia
Kategoria:Futbollistë në Delfino Pescara 1936
Kategoria:Futbollistë në Serie A
Kategoria:Futbollistë në Serie B
Kategoria:Futbollistë në 2014 FIFA Kupën e Botës
Kategoria:Futbollistë në UEFA Euro 2016